страната аналог отговориха на въпросника.
 3.2. Заинтересовани страни и проверки на място
 (8)
 Комисията проучи и провери цялата информация, която счете за необходима с цел определяне на вероятността от продължаване или повторение на дъмпинга и на вредата от него, както и с цел определяне на интереса на Съюза. Проверки на място бяха проведени в следните дружества:
 —
 Производител от Съюза и свързани дружества:
 —
 TransFurans Chemicals BVBA, Geel, Белгия
 —
 International Furan Chemicals BV, Rotterdam, Нидерландия
 —
 Central Romana Corporation, LTD, La Romana, Доминиканска република
 —
 Производители износители в Китай:
 —
 Zhucheng Taisheng Chemical Co. Ltd.
 —
 Производител от страната аналог
 —
 Penn Speciality Chemicals Inc., Съединени американски щати („САЩ“)
 —
 Несвързани вносители/търговци:
 —
 S. Chemicals, Нидерландия
 —
 Потребители:
 —
 Kiilto OY, Финландия
 —
 Mazzon Flli., Италия
 —
 SATEF Hüttenes-Albertus, Италия
 —
 Ashland Sudchemie Kernfest, Германия
 —
 Hüttenes-Albertus, Германия
 3.3. Период на разследването за преразглеждане и разглеждан период
 (9)
 Разследването относно вероятността от продължаване или повторение на дъмпинга и вредата от него обхвана периода от 1 октомври 2007 г. до 30 септември 2008 г. („ПРП“ или „период на разследване за преразглеждане“).
 (10)
 Проучването на тенденциите, свързани с оценката на вероятността от продължаване или повторение на вредата обхвана периода от 1 януари 2005 г. до края на ПРП („проучван период“ или „разглеждан период“).
 Б. РАЗГЛЕЖДАН ПРОДУКТ И СХОДЕН ПРОДУКТ
 4. Разглежданият продукт
 (11)
 Разглежданият продукт е същият като в първоначалното разследване, а именно ФА с произход от Китай, понастоящем класифициран с код по КН ex 2932 13 00.
 (12)
 ФА е химичен продукт. Той представлява безцветна до светложълта течност, разтворима в много широкоразпространени органични разтворители. Суровината за производството на ФА е фурфурал (FF), който е химична течност, получена чрез обработка на различни видове селскостопански отпадъци като захарна тръстика, царевични кочани и оризови люспи, наред с други.
 (13)
 ФА е първичен продукт. Основната употреба на ФА е производството на синтетични смоли, използвани в производството на леярски форми, които служат за производството на отливки от метал за промишлени цели.
 5. Сходен продукт
 (14)
 Както и при предходните разследвания, настоящото разследване показа, че основните физически и технически свойства на ФА, който се произвежда и продава от промишлеността в Съюза, ФА, който се произвежда и продава на вътрешния пазар в Китай, ФА, внасян в Съюза от Китай, както и ФА, който се произвежда и продава в САЩ, са идентични и че употребата му е една и съща.
 (15)
 Следователно беше направено заключението, че всички тези продукти представляват един сходен продукт по смисъла на член 1, параграф 4 от основния регламент.
 В. ВЕРОЯТНОСТ ОТ ПРОДЪЛЖАВАНЕ НА ДЪМПИНГА
 (16)
 В съответствие с член 11, параграф 2 от основния регламент бе проучено дали има вероятност изтичането на срока на мерките да доведе до продължаване или повторение на дъмпинга.
 (17)
 В съответствие с член 11, параграф 9 от основния регламент беше използвана същата методология като при първоначалното разследване. Тъй като преразглеждането с оглед изтичането на срока на действие не включва преглед на промени в обстоятелствата, въпросът дали на производителите следва или не следва да бъде предоставен статут за третиране